
П Р О Т О К О Л   № 10

от заседание на Комисия „Съдебна карта и натовареност на
прокурори и следователи” към Прокурорската колегия
на Висшия съдебен съвет,
проведено на 14.12.2022 г.

Днес, 14 декември (сряда) от 13.00  часа се проведе заседание на Комисия „Съдебна карта и натовареност на прокурори и следователи” към Прокурорската колегия на ВСС, в състав:

	ПРЕДСЕДАТЕЛ:

ЧЛЕНОВЕ:
	ПЛАМЕН НАЙДЕНОВ 

ОГНЯН ДАМЯНОВ





От администрацията на Висшия съдебен съвет присъства Красимира Василева – началник отдел „ПОНД“, дирекция „Правна“.

Заседанието на комисията протече при предварително обявения и приет от комисията дневен ред:

1. Предоставяне на информация (принос) от страна на Република България за подготвянето на четвъртия годишен Доклад за върховенството на правото на Европейския съюз.
2. Писмо с вх. № ВСС-17220/13.12.2022 год. от г-жа П. Богданова и г-жа П. Недялкова– прокурори в отдел „Аналитичен“ на ВКП.


ПО ДНЕВНИЯ РЕД:

1. ОТНОСНО: Предоставяне на информация (принос) от страна на Република България за подготвянето на четвъртия годишен Доклад за върховенството на правото на Европейския съюз.
[bookmark: _GoBack]МОТИВИ: Въз основа на дадените в писмо на г-н Крум Зарков – министър на правосъдието и в доклад на г-жа Христина Тодорова – директор дирекция „Международна дейност и протокол“ в АВСС указания относно вида и формата на предоставената информация, относимата към дейността на комисия „Съдебна карта и натовареност на прокурорите и следователите“ към ПК на ВСС синтезирана информация към раздел Правосъдна система, В. Качество на правосъдието, т. 17. Географско разпределение и брой на съдилищата/юрисдикциите („съдебна карта“) и тяхната специализация от предоставената таблица с въпроси, е както следва:
Информация по този въпрос е била подавана за нуждата на предходните доклади за върховенството на закона за предишни години. По отношение на 2022 год. актуалната информация е следната:
В продължение на съдебната реформа по оптимизиране структурата на районните прокуратури и във връзка с постъпило предложение от заместник на главния прокурор - за главен прокурор, относно оптимизиране на районните прокуратури със седалища гр. София и София-област, с решение по протокол № 5/09.02.2022 год.  прокурорската колегия на ВСС е предложила на пленума на ВСС два варианта на решение.
	С решение по протокол № 7/17.02.2022 год. пленумът на ВСС  не е приел първия предложен вариант, а е приел втория вариант, съгласно който закрива, считано от 01.06.2022 г., за района на Окръжна прокуратура София: Районна прокуратура гр. Етрополе, Районна прокуратура гр. Ихтиман, Районна прокуратура гр. Пирдоп, Районна прокуратура гр. Своге, Районна прокуратура гр. Сливница. 
Считано от 01.06.2022 год., със същото решение на пленума на ВСС, са определени съдебните райони на районните прокуратури с териториални отделения – Районна прокуратура гр. Ботевград, Районна прокуратура гр. Елин Пелин, Районна прокуратура гр. Самоков, Районна прокуратура гр. Костинброд. 
Към горепосочените прокуратури, с решението са разкрити, считано от  01.06.2022 г. за района на Окръжна прокуратура София: териториално отделение в гр. Етрополе към РП Ботевград, териториално отделение в гр. Пирдоп към РП Елин Пелин, териториално отделение в гр. Своге към РП Костинброд, териториално отделение в гр. Сливница към РП Костинброд, териториално отделение в гр. Ихтиман към РП гр. Самоков.


Комисия "Съдебна карта и натовареност на прокурори и следователи" към Прокурорската колегия на
Висшия съдебен съвет
Р Е Ш И :

1. Одобрява информацията относима към дейността на комисия „Съдебна карта и натовареност на прокурорите и следователите“ към ПК на ВСС синтезирана информация към раздел Правосъдна система, В. Качество на правосъдието, т. 17. Географско разпределение и брой на съдилищата/юрисдикциите („съдебна карта“) и тяхната специализация, съдържаща се в доклада, изготвен от Красимира Василева – експертен сътрудник на комисията.
2. Изпраща решението по т. 1 на директора на дирекция „Международни отношения и протокол“ в АВСС, за предприемане на последващи действия, съгласно резолюцията на представляващия Висшия съдебен съвет от 22.11.2022 год.


2. ОТНОСНО: Писмо с вх. № ВСС-17220/13.12.2022 год. от г-жа П. Богданова и г-жа П. Недялкова– прокурори в отдел „Аналитичен“ на ВКП.

Комисия "Съдебна карта и натовареност на прокурори и следователи" към Прокурорската колегия на
Висшия съдебен съвет
Р Е Ш И :

1. Приема писмо с вх. № ВСС-17220/13.12.2022 год. от г-жа П. Богданова и г-жа П. Недялкова– прокурори в отдел „Аналитичен“ на ВКП, за сведение.


	ПРЕДСЕДАТЕЛ
					НА КСКНПС:   
								ПЛАМЕН НАЙДЕНОВ







Изготвил:

Красимира Василева: ………………………..
Началник отдел „ПОНД", д-я "Правна" в АВСС,
експертен сътрудник към комисията

